Source: https://www.slov-lex.sk/pravne-predpisy/SK/ZZ/1990/35/19900515.html
Timestamp: 2019-11-12 00:30:10+00:00
Document Index: 17252953

Matched Legal Cases: ['§ 1', '§ 3', '§ 5', '§ 5', '§ 1', '§ 2', '§ 5', '§ 11', '§ 3', '§ 5', '§ 14', '§ 5', '§ 6', '§ 8', '§ 5', '§ 2', '§ 6', '§ 123', '§ 9', '§ 7', '§ 153', '§ 24', '§ 123', '§ 231', '§ 230', '§ 9', '§ 9', '§ 3', '§ 10', '§ 2', '§ 2', '§ 384', '§ 23', '§ 23', '§ 53', '§ 53', '§ 43', '§ 6', '§ 6', '§ 231', '§ 1', '§ 7', '§ 8', '§ 11', '§ 12', '§ 13']

35/1990 Zb. - Vyhláška Federálneho cenového úradu... - SLOV-LEX
35/1990 Zb./
Časová verzia predpisu účinná od 15.05.1990 do 08.07.1990
Vyhláška upravuje postup organizácií a občanov (fyzických osôb) ako dodávateľov alebo odberateľov pri uplatňovaní, usmerňovaní a rozširovaní zmluvných cien výrobkov a výkonov, prác a služieb (pre výkony, práce a služby ďalej len „výkony“) a zmluvných prirážok a zrážok. Zoznam uvedený v prílohe (ďalej len „zoznam“) určuje výrobky a výkony, pri ktorých sa uplatňujú zmluvné ceny za tuzemskú menu.
Účelom zmluvných cien je pôsobiť
na účinnejšiu stimuláciu podnikavosti v záujme lepšieho zabezpečovania spoločenských potrieb,
na vytváranie tesnejšej a pružnejšej väzby cien so spoločenskou užitočnosťou produkcie, najmä na plnšie vyjadrovanie konkrétnych podmienok jednotlivých dodávok a vytváranie súladu ponuky a dopytu výrobkov vo všetkých cenových polohách.
Zmluvnými cenami sú ceny dojednané medzi dodávateľom a odberateľom za podmienok ďalej uvedených. Uplatňujú sa pri tvorbe a zmenách všetkých druhov cien, za ktoré sa výrobky a výkony dodávajú, t. j. pri veľkoobchodných, nákupných cenách, veľkoobchodných cenách s daňou z obratu, obchodných a maloobchodných cenách.1), 2) V prípadoch, keď je potrebné na iné účely než na fakturáciu alebo zaplatenie použiť aj iný druh ceny, než ktorý sa dojednal, odvozuje sa tento iný druh ceny od zmluvnej ceny pripočítaním alebo odpočítaním príslušných zložiek tohto druhu ceny. Tento postup neplatí pre zmluvné kúpne ceny, ktoré sa uplatňujú v prípadoch, keď to je v príslušnej položke zoznamu uvedené.
Zmluvné prirážky a zrážky sa uplatňujú k nákupným, veľkoobchodným a obchodným cenám určeným cenovým orgánom alebo poverenou organizáciou. Dojednávajú sa samostatne v rozsahu a za podmienok určených v zozname, uvádzajú sa samostatne vo faktúre a pri cenách s daňou z obratu nie sú súčasťou základu pre jej výpočet. Pokiaľ nedôjde k dohode o uplatnení prirážky alebo zrážky, alebo o jej výške, uskutočňujú sa dodávky za určené ceny.
Zmluvné ceny a zmluvné prirážky a zrážky (ďalej len „zmluvné ceny“) sa dojednávajú
ako voľné, ktoré sú plne regulované trhom, alebo
v rámci centrálne usmerňovaného vývoja úrovne cien.
Do zmluvných cien sa môžu zaraďovať
objemovo menej významné výrobky a výkony, kde zmluvné ceny môžu prispieť k vytvoreniu rovnováhy ponuky a dopytu,
významnejšie odbory a skupiny výrobkov a výkonov, pri ktorých je dlhodobejšia globálna aj štrukturálna rovnováha ponuky a dopytu a pri ktorých existuje reálne súťažné prostredie, alebo ak odberateľ má reálnu možnosť uspokojovať svoju potrebu ekonomicky výhodnejším dovozom alebo inými zameniteľnými výrobkami alebo výkonmi.
Ak je v tejto vyhláške uvedený
„ústredný cenový orgán“, rozumie sa tým Federálny cenový úrad alebo Ministerstvo financií, cien a miezd Českej socialistickej republiky alebo Ministerstvo financií, cien a miezd Slovenskej socialistickej republiky v rozsahu ich pôsobnosti,
„cenový orgán“, rozumie sa tým ústredný cenový orgán, národný výbor, prípadne iný orgán hospodárskeho riadenia v rámci jeho poverenia cenovou pôsobnosťou.
Cenové orgány usmerňujú vývoj úrovne zmluvných cien pravidlami, ktoré sú organizácie povinné pri dojednávaní cien dodržiavať; na to využívajú evidenciu, rozbory pôsobenia a kontrolu vývoja úrovne zmluvných cien.
V závislosti od národohospodárskeho významu produkcie, od smerov jej použitia a predpokladov ďalšieho vývoja cien určia cenové orgány pravidlá usmerňovania pre jednotlivé položky zoznamu, najmä
maximálne, minimálne alebo smerné ceny,
vzťah vnútorných cien k zahraničným cenám vývozu alebo dovozu,
podmienku dohody o podiele prínosu vznikajúceho u odberateľa,
maximálnu sadzbu zisku; v týchto prípadoch je dodávateľ povinný na žiadosť odberateľa predložiť predbežnú kalkuláciu doplnenú špecifikáciou nákladov na priamy materiál a priame mzdy v dohodnutom členení.
Prípady, keď sa na usmerňovanie zmluvných cien uplatňujú maximálne, minimálne alebo smerné ceny, sú uvedené v príslušnej položke zoznamu. Takými cenami sú určené ceny uvedené v cenníkoch, ich dodatkoch alebo v rozhodnutiach cenových orgánov alebo poverených organizácií. Pre nové výrobky určuje tieto ceny dodávateľská organizácia; cenový orgán si osobitným rozhodnutím môže vyhradiť ich registráciu.3) Zmluvné ceny sa v týchto prípadoch dojednávajú v rámci
maximálnej ceny, keď dodávateľ s odberateľom môže dojednať nižšiu cenu; v prípadoch, keď je maximálna cena vymedzená ako maximálna odchýlka od určenej ceny a nedohodne sa zvýšenie v rámci odchýlky alebo zníženie určenej ceny, platí určená cena, alebo
minimálnej ceny, keď nemožno dojednať nižšiu cenu, alebo
smernej ceny, keď sa dodávateľovi a odberateľovi v určenom rozpätí umožňuje dojednať vyššiu alebo nižšiu cenu, než je určená cena; ak sa dodávateľ s odberateľom nedohodne na odchýlke, platí určená cena.
Súčasťou usmerňovania vývoja zmluvných cien môžu byť určené podmienky vyjadrujúce spoločenský prínos ich uplatňovania, najmä zvýšenie nedostatkovej výroby pre vnútorný trh alebo pre vývoz, zvýšenie technickej úrovne a akosti, prispôsobenie štruktúre dopytu, zvýšenie efektívnosti výroby a vývozu.
Na reguláciu vývoja maloobchodných cien výrobkov významných v spotrebe obyvateľstva sa ustanovuje pri položkách označených v zozname znamienkom x) povinnosť organizácií štátneho a družstevného obchodu zabezpečiť jednotnosť maloobchodných cien.
V prípadoch, keď uplatňovanie zmluvných cien nespĺňa účely uvedené v § 1 ods. 2 alebo keď nebudú dodržané podmienky uvedené v § 3 ods. 2 až 5, použijú ústredné cenové orgány po prerokovaní s príslušným orgánom hospodárskeho riadenia v rámci usmerňovania vývoja ekonomiky niektoré z týchto opatrení:
ustanovia povinnosť dodávateľovi vopred oznamovať predpokladané zvýšenie úrovne cien s tým, že ústredný cenový orgán je oprávnený jeho realizáciu pozastaviť,
zavedú povinnosť registrácie3) na príslušnom ústrednom cenovom orgáne pre prípady dojednania vyššej ceny,
vykonajú komplexnú kontrolu v spolupráci s orgánmi výborov ľudovej kontroly alebo cenovej kontroly u dodávateľov, ktorí požadujú alebo dojednali výrazné zvýšenie úrovne zmluvných cien,
zrušia zaradenie do zmluvných cien alebo možnosť ich zvyšovania.
Uplatňovanie zmluvných cien nezakladá nárok na riešenie ich dôsledkov u dodávateľov ani odberateľov najmä poskytnutím alebo zvýšením dotácie k veľkoobchodným, nákupným alebo kúpnym cenám, poskytnutím úľavy z odvodových a daňových povinností, úpravou bankových úverov, znížením kladnej alebo zvýšením zápornej sadzby dane z obratu, ani na zvýšenie cien pri produkcii odberateľov.
Dohoda o cene je podstatnou náležitosťou zmluvy4) a dojednáva sa písomnou formou okrem prípadov ďalej uvedených. Musí obsahovať dojednanú výšku ceny a vymedzenie kvalitatívnych a dodacích podmienok, najmä opis výrobku alebo výkonu vyjadrujúci jeho druh, vyhotovenie a akosť, obvykle používaný pre príslušnú položku prílohy. Pri opakovaných dodávkach môže tiež zahŕňať dobu platnosti dojednaných cien i pri dodávkach s dlhšou dobou plnenia tiež členenie podľa vecných alebo časových etáp.5) Dohodu o výške ceny možno nahradiť písomnou dohodou o spôsobe, akým bude cena určená s uvedením všetkých podkladov, ktoré budú slúžiť pre určenie ceny. Dohodnutý spôsob sa musí voliť tak, aby poskytol odberateľovi dostatočne presnú informáciu o výške ceny a vylúčil dodatočný spor. Pri tuzemských výrobkoch určených pre trhové fondy výrobné a obchodné organizácie dojednávajú písomnou formou obchodné ceny a môžu takto dojednávať aj maloobchodné ceny; robia tak vždy v prípadoch, keď maloobchodné ceny musia byť jednotné. Písomnú dohodu o cene nahrádza
nákupný lístok, súhrnný nákupný lístok a nákupný list s úhrnnou cenou dodávky pri nákupe poľnohospodárskych výrobkov nákupnou organizáciou,
prepravná zmluva pri cestnej nákladnej doprave,
zaplatenie ceny pri aukciách, dražbách a pri dodávkach v celkovej cene do 500 Kčs.
Ak vzniká zmluva na základe plnenia dodávateľa,6) platí za dojednanú výšku ceny alebo za dojednaný spôsob, ktorým sa cena určí, cena alebo spôsob uvedený odberateľom v návrhu zmluvy (objednávke).
Ak aspoň jedna zo zmluvných strán má povinnosť uzavrieť zmluvu a dohoda o výške ceny alebo spôsobe jej dodatočného určenia nie je uzavretá ani nahradená podľa odsekov 1 a 2, prípadne podľa osobitného predpisu, platí za dojednanú cenu najnižšia cena, za ktorú bol rovnaký alebo podobný výrobok alebo výkon naposledy dodávaný. Pri dovážaných a vyvážaných výrobkoch alebo výkonoch v týchto prípadoch za dojednanú platí bežná kúpna cena,7) prípadne z nej odvodená veľkoobchodná, obchodná alebo maloobchodná cena.
Cena podľa odseku 3 platí aj pre povinnosť nahradiť cenu pri vyporiadaní neoprávneného majetkového prospechu.8)
Pri dodávke za maloobchodné ceny sa s odberateľom dohoda o cene písomne
uzaviera len pri výrobkoch a výkonoch dodávaných podľa individuálnych požiadaviek konečného odberateľa [pri dodávkach občanom prípadne ako cena určená odhadom9)],
neuzaviera v ostatných prípadoch; kvalitatívne a dodacie podmienky a ceny sa musia dojednať pri uzavretí zmluvy; pri okamžitom plnení sa za dohodu považuje zaplatenie ceny; ak ide o výrobky určené pre trhové fondy z dovozu alebo o výrobky, ktorých maloobchodná cena sa nedojedná podľa odseku 1 s výrobnou organizáciou, určí ich maloobchodnú cenu s prihliadnutím na podmienky realizácie obchodná organizácia.
Zmluvné maloobchodné ceny výrobkov, pri ktorých sa podľa príslušnej položky zoznamu musí zabezpečiť jednotnosť maloobchodných cien, vyhlási výmerom poverená obchodná organizácia.10) Ostatné organizácie sú povinné informovať sa v poverenej obchodnej organizácii o výške dojednanej maloobchodnej ceny. V prípadoch, kde neplatí jednotnosť maloobchodných cien, sú organizácie povinné viesť o zmluvných maloobchodných cenách evidenciu.
Výmer a evidencia o vyhlasovaných maloobchodných cenách obsahujú minimálne tieto údaje
číselný kód jednotnej klasifikácie priemyselných odborov a výrobkov (jednotnej klasifikácie výkonov), názov a druh výrobkov,
výšku maloobchodnej ceny,
začiatok, prípadne dobu platnosti maloobchodnej ceny,
odkaz na zmluvu v prípade tuzemských výrobkov uvedených v odseku 1.
Ceny dojednané dodávateľom s tým istým odberateľom možno po dohode s ním znižovať alebo zvyšovať najmä v závislosti od zmien úrovne určených cien, zmien podmienok výroby alebo dovozu, sezónnych vplyvov a podmienok realizácie. Pre postup pri zmenách cien výrobkov a výkonov dodávaných občanom platí osobitný predpis.11)
Organizácie (okrem obchodných), ktoré bezo zmeny ďalej dodávajú výrobok nakúpený za zmluvnú cenu, ktorej základom je veľkoobchodná alebo nákupná cena, môžu nimi zaplatenú cenu zvýšiť len o odbytovú prirážku, pokiaľ na ňu majú nárok, alebo o daň z obratu, pokiaľ je odberateľ povinný dosiaľ nezdanený výrobok nakúpiť za cenu s daňou. V takom prípade so svojimi odberateľmi cenu písomne nedojednávajú. Tieto organizácie môžu dojednávať nižšie ceny alebo na základe rozhodnutia ústredného cenového orgánu a ustanovených podmienok môžu zmluvné veľkoobchodné ceny priemerovať a účtovať včítane prípadnej odbytovej prirážky.
Organizácie, ktoré dodávajú za zmluvné maloobchodné ceny, sú povinné vopred informovať príslušný ústredný cenový orgán o predpokladanom zvýšení maloobchodných cien odboru (skupín) výrobkov alebo výkonov, ktorých celkový vplyv na výdavky československých občanov prepočítaný na skutočné dodávky minulého roka bude v bežnom roku viac ako + 10 % alebo presahovať sumu 1 mil. Kčs. V prípade zvýšenia maloobchodných cien, ktoré musia byť jednotné, predkladá túto informáciu organizácia uvedená v § 5 ods. 6. Informácia obsahuje zoznam skupín výrobkov alebo výkonov, doterajšie a nové maloobchodné ceny reprezentatívnych výrobkov alebo výkonov a celkový vplyv zvýšenia. Pokiaľ sa do 15 dní od dôjdenia informácie príslušný ústredný cenový orgán nevyjadrí alebo neuplatní regulačné opatrenia, môže organizácia maloobchodné ceny zvýšiť.
Kontrolu zmluvných cien vykonávajú odberatelia, cenové orgány, krajské finančné správy, Finančná správa v hlavnom meste Prahe a Finančná správa hlavného mesta Slovenskej socialistickej republiky Bratislavy, vedúci pracovníci, orgány a útvary organizácií uvedené v osobitných predpisoch.12) Predmetom kontroly je preverenie, či cena nového výrobku alebo výkonu alebo zmena ceny už dodávaného výrobku alebo výkonu bola dojednaná v súlade s postupom uvedeným v § 5 a 6 tejto vyhlášky a či sú dodržané pravidlá ustanovené v zozname pre konkrétnu položku. Prostriedky získané v dôsledku nedodržania pravidiel sa považujú za neoprávnene získané a podliehajú dodatkovému odvodu, prípadne jeho zvýšeniu podľa osobitných predpisov.13)
Cenové orgány a krajské finančné správy, Finančná správa v hlavnom meste Prahe a Finančná správa hlavného mesta Slovenskej socialistickej republiky Bratislavy ďalej preverujú, či dodávateľ nevynucuje neprimerané podmienky na dosiahnutie vysokých cien, najmä nezneužíva svoje prevažujúce postavenie na dojednávanie neodôvodnene vysokých cien v porovnaní s cenami porovnateľných alebo zameniteľných výrobkov a výkonov. Pri zistení nesprávneho postupu a na základe protokolu o tomto zistení, prijme ústredný cenový orgán podľa osobitných predpisov14) potrebné opatrenia.
Orgány a organizácie môžu navrhovať doplnenie zoznamu o ďalšie odbory a skupiny výrobkov alebo výkonov, pokiaľ spĺňajú podmienky uvedené v § 1 ods. 2, zmenu niektorej položky, prípadne pravidiel usmerňovania, alebo jej vypustenie (ďalej len „zmena zoznamu“).
Návrh na zmenu zoznamu sa predkladá príslušnému ústrednému cenovému orgánu prostredníctvom orgánu hospodárskeho riadenia k 31. 3. a 31. 8. bežného roka. Návrhy na zaradenie do zmluvných cien pri národohospodársky významných položkách podľa § 2 ods. 4 písm. b) predkladajú ústredné cenové orgány vláde Československej socialistickej republiky a vládam republík spolu s návrhmi na ich usmerňovanie. V ostatných prípadoch o zmenách zoznamu rozhodujú ústredné cenové orgány, ktoré tiež v prípade potreby určujú pravidlá usmerňovania vývoja zmluvných cien. Zmeny zoznamu vykonávajú ústredné cenové orgány s platnosťou od 1. 7. bežného a od 1. 1. nasledujúceho roka.
V odôvodnení žiadosti treba najmä uviesť rozbor vzťahu ponuky a dopytu, podmienok súťaživosti organizácií, zhodnotenie reálnych možností náhradného dovozu, včítane úrovne súčasných cien dovozu, a ak ide o vyvážanú produkciu, cien dosahovaných vo vývoze; návrh výrobných organizácií musí ďalej zahŕňať aj odhad ročného objemu výrobkov alebo výkonov, skutočnú sadzbu zisku k spravovacím nákladom, plánovaný (predpokladaný) vývoj cien, ktorý v prípadoch predpokladaného zvýšenia cien treba zviazať s plnením vecných cieľov sledovaných uplatnením zmluvných cien. Nevyhnutnou súčasťou návrhov je aj výsledok ich prerokovania s hlavnými odberateľmi a dodávateľskými a odberateľskými orgánmi hospodárskeho riadenia.
Na vyhodnotenie pôsobenia a vývoja zmluvných cien vypracúvajú orgány hospodárskeho riadenia a organizácie rozbory v súlade so zameraním ustanoveným ústrednými cenovými orgánmi. Na to využívajú rezortné výkazy15) o zmenách veľkoobchodných, nákupných a maloobchodných cien a predkladajú ich ústredným cenovým orgánom do konca mesiaca nasledujúceho po termíne predloženia výkazov.
Dodávatelia sú povinní uchovávať písomné dohody, výmery a evidenciu o vyhlásených maloobchodných cenách podľa § 5 ods. 1, 5 a 6 po dobu 3 rokov od ukončenia dodávok za príslušnú cenu.
Pri pochybnostiach, či výrobok alebo výkon patrí do príslušnej položky zoznamu, je rozhodujúce vymedzenie v rámci uvedenej jednotnej klasifikácie, a ak nie je uvedená, je rozhodujúce slovné označenie.
Výrobky a výkony dodávané občanmi sa oceňujú zmluvnými cenami, ktoré občania dojednávajú so svojimi odberateľmi podľa ustanovení § 11 a 12, a ak sú určené, aj podľa podmienok uvedených v I. časti zoznamu. Okrem toho pre občanov platia ustanovenia § 3 ods. 3, § 5 ods. 1 a § 14 a 15.
Fyzické osoby, na ktoré sa pri ich individuálnom podnikaní podľa osobitného predpisu vzťahujú predpisy upravujúce práva a povinnosti organizácií, sa spravujú ustanoveniami prvej a druhej časti tejto vyhlášky okrem ustanovení § 5 ods. 6 a 7, § 6 ods. 3 a § 8; ďalej sa spravujú ustanovením položky č. 271 II. časti zoznamu.
Výrobky vlastnej produkcie, pestovateľskej alebo chovateľskej činnosti a ďalšie výrobky, na ktorých predaj nemusí mať občan povolenie podľa osobitných predpisov,16) dodávajú občania organizáciám za zmluvné veľkoobchodné ceny. Poľnohospodárske výrobky, lesné plody a predmety získané zberom dodávajú za zmluvné nákupné ceny.
Výrobky uvedené v odseku 1 dodávajú občania pri priamom predaji občanom za zmluvné maloobchodné ceny pri dodržaní pravidiel, pokiaľ sú uvedené v príslušnej položke zoznamu.
Výrobky vyrábané a predávané občanmi na základe povolenia národného výboru alebo iného príslušného orgánu17) sa organizáciám dodávajú za zmluvné veľkoobchodné ceny. Ak je výrobok určený na ďalší predaj občanom prostredníctvom nakupujúcej organizácie v nezmenenom stave, dojedná sa s organizáciou zároveň aj maloobchodná cena. Výrobky dodávané priamo občanom sa predávajú za maloobchodné ceny s nimi dohodnuté.
Ceny výkonov poskytovaných občanmi organizáciám sa považujú za veľkoobchodné ceny, vo vzťahu k občanom za maloobchodné ceny. Tieto ceny sa dojednávajú dohodou v rámci pravidiel ustanovených v príslušnej položke.
Dohoda o veľkoobchodnej a maloobchodnej cene s organizáciou sa musí uzavrieť písomne podľa § 5 ods. 1. Pri dodávkach občanom sa písomne dojednávajú maloobchodné ceny v prípadoch, keď povinnosť písomnej formy pre uzavretie zmluvy ustanovuje právny predpis alebo ak o uzavretie písomnej dohody o cene požiada občan. V prípadoch, keď občan vydáva písomné potvrdenie18) o prijatí veci na opravu, úpravu alebo na zhotovenie veci na zákazku, považuje sa za dohodu o cene prevzatie tohto potvrdenia obsahujúceho údaje o cene podľa odseku 4 písm. b) odberateľom. V ostatných prípadoch sa za dojednanie maloobchodnej ceny považuje jej zaplatenie.
Písomná dohoda o cene uzavieraná s občanmi musí obsahovať
vymedzenie predmetu a rozsahu dodávky (dobu výkonu, príp. lehoty dodávky),
výšku dojednanej ceny, prípadne výšku ceny určenej odhadom, ak nemožno cenu dojednať pri uzavretí zmluvy,19) alebo spôsob, akým bude výška ceny určená po splnení dodávky.
Dohody s organizáciami aj občanmi je občan dodávajúci výrobky alebo výkony povinný uchovávať na účely kontroly po dobu 5 rokov po skončení dodávok.
Občania vyrábajúci výrobky alebo poskytujúci výkony nakupujú od organizácií suroviny, materiály, náhradné dielce a výrobky za maloobchodné ceny, a to aj v prípadoch, keď ide o výrobok, pri ktorom sa uplatňuje záporná alebo rozdielová daň z obratu.20) Ak maloobchodné ceny nie sú určené alebo dodávajúca organizácia nie je oprávnená ich určiť, prípadne ak sú maloobchodné ceny určené výhradne pre osobnú spotrebu občanov,21) nakupujú za veľkoobchodné ceny alebo kúpne ceny s daňou z obratu.
Občania, ktorí predávajú výrobky nakúpené od organizácií bez ich úpravy, nakupujú ich za maloobchodné ceny znížené o celú obchodnú zrážku pri nákupe od výrobcu alebo o maloobchodnú časť obchodnej zrážky pri nákupe vo veľkoobchode alebo v odbytovej organizácii. Pri nákupe v maloobchodnej sieti sa môžu o deľbe maloobchodnej časti obchodnej zrážky dohodnúť. Rovnako nakupujú výrobky občania, ktorí prevádzkujú verejné stravovanie.
Ceny uvedené v odseku 6 sú maximálnymi cenami, za ktoré môžu občania materiál, dielce a výrobky v nezmenenom stave predať alebo pripočítať k cene poskytnutého výkonu v prípadoch, keď spôsob dojednania ceny zahŕňa samostatnú úhradu spotrebovaného materiálu, dielcov alebo výrobkov. Pri predaji podľa odseku 7 je maximálnou cenou maloobchodná cena vytvorená z ceny, za ktorú bol výrobok nakúpený, zvýšená o poskytovanú obchodnú zrážku.
Kontrolu dodržiavania ustanovení tejto časti vyhlášky a dodržiavania pravidiel pre dojednávanie cien vykonáva príslušný národný výbor,22) prípadne ústredný cenový orgán alebo orgán Českej obchodnej inšpekcie alebo Slovenskej obchodnej inšpekcie alebo iný príslušný orgán.
Pri porušení príslušných ustanovení a pravidiel pre dojednávanie cien, zistenom orgánmi uvedenými v odseku 1, postupujú tieto orgány podľa osobitných predpisov.22)
146. 765 89 Zabité perličky, nutrie, holuby a slimáky a výrobky z nich
151. 791 Priemyselné krmivá, len kŕmne pasty a tekuté krmivá z odpadových surovín
48) Cenník NC – VC – 30/19/89 48a)Vyhláška Ministerstva financií, cien a miezd Českej socialistickej republiky č. 182/1988 Zb. o cenách stavieb, pozemkov, trvalých porastov, úhradách za zriadenie práva osobného užívania pozemkov a náhradách za dočasné užívanie pozemkov.
53) Výmer FCÚ č. 5012/5/90 o podmienkach uplatnenia zmluvných cien stavebných a montážnych prác vykonávaných pri rekonštrukciách, modernizáciách, opravách a údržbe.
54) Opatrenie FMHŤS č. 12/1984, FMEP č. 19/1984 a FMPE č. 14/1984, ktorým sa vydávajú podmienky dodávok typových generálnych opráv technologických uzlov sekundárnej časti a vybraných prác a výkonov pri opravách a kontrolách primárnej časti blokov JE typu VVER 440.
§ 2 ods. 1 vyhlášky Federálneho cenového úradu, Ministerstva financií, cien a miezd ČSR a Ministerstva financií, cien a miezd SSR č. 22/1990 Zb. o tvorbe a kontrole cien.
Do cien obsahujúcich daň z obratu a clo sa obe tieto zložky zahŕňajú vo výške určenej príslušným sadzobníkom.
§ 6 nariadenia vlády Československej socialistickej republiky č. 112/1985 Zb. o štátnom riadení cien.
§ 123 Hospodárskeho zákonníka v úplnom znení č. 80/1989 Zb.
§ 9 vyhlášky Federálneho ministerstva financií č. 154/1975 Zb. o fakturovaní a platení dodávok neinvestičnej povahy. § 7 vyhlášky Federálneho ministerstva financií č. 37/1983 Zb. o fakturovaní a platení dodávok pre investičnú výstavbu a dodávok geologických prác.
§ 153 ods. 3 písm. b) Hospodárskeho zákonníka.
§ 24 vyhlášky č. 22/1990 Zb.
§ 123 Hospodárskeho zákonníka.
§ 231 Občianskeho zákonníka, úplné znenie č. 70/1983 Zb.
Výmer FCÚ, MFCM ČSR a MFCM SSR č. 05/90 o gesciách a pôsobnosti v určení maloobchodných cien, Cenový vestník čiastka 54/1989.
§ 230 a 231 Občianskeho zákonníka.
§ 9 ods. 2 nariadenia vlády Československej socialistickej republiky č. 112/1985 Zb.§ 9 ods. 7 zákona Českej národnej rady č. 134/1973 Zb. o pôsobnosti orgánov Českej socialistickej republiky v oblasti cien v úplnom znení č. 23/1989 Zb.§ 3 ods. 8 zákona Slovenskej národnej rady č. 135/1973 Zb. o pôsobnosti orgánov Slovenskej socialistickej republiky v oblasti cien v úplnom znení č. 27/1989 Zb.
§ 10 až 12 nariadenia vlády Československej socialistickej republiky č. 112/1985 Zb.§ 2 a 3 nariadenia vlády Českej socialistickej republiky č. 117/1985 Zb. o vykonávaní dodatkových odvodov národnými výbormi a rozpočtovými a príspevkovými organizáciami riadenými ústrednými orgánmi Českej socialistickej republiky a národnými výbormi v oblasti cien.§ 2 a 3 nariadenia vlády Slovenskej socialistickej republiky č. 118/1985 Zb. o vykonávaní dodatkových odvodov národnými výbormi a rozpočtovými a príspevkovými organizáciami riadenými ústrednými orgánmi Slovenskej socialistickej republiky a národnými výbormi v oblasti cien.
§ 384a Hospodárskeho zákonníka.
Výkazy o tvorbe cien, o cenovom zvýhodnení a znevýhodnení a o zmenách cien.
§ 23 ods. 2 zákona Českej národnej rady č. 127/1981 Zb. o vnútornom obchode.§ 23 ods. 2 zákona Slovenskej národnej rady č. 130/1981 Zb. o vnútornom obchode.§ 53 vyhlášky Ministerstva obchodu Českej socialistickej republiky č. 93/1982 Zb., ktorou sa vykonávajú niektoré ustanovenia zákona Českej národnej rady č. 127/1981 Zb. o vnútornom obchode.§ 53 vyhlášky Ministerstva obchodu Slovenskej socialistickej republiky č. 100/1982 Zb., ktorou sa vykonávajú niektoré ustanovenia zákona Slovenskej národnej rady č. 130/1981 Zb. o vnútornom obchode.
Nariadenie vlády Českej socialistickej republiky č. 1/1988 Zb. o predaji tovaru a poskytovaní iných služieb občanom na základe povolenia národného výboru.Nariadenie vlády Slovenskej socialistickej republiky č. 2/1988 Zb. o predaji tovaru a poskytovaní iných služieb občanmi na základe povolenia národného výboru.§ 43 odst. 3 zákona č. 50/1976 Zb. o územnom plánovaní a stavebnom poriadku (stavebný zákon).Nariadenie vlády Českej socialistickej republiky č. 63/1984 Zb. o poskytovaní dočasného ubytovania v súkromí so súhlasom národného výboru.Nariadenie vlády Slovenskej socialistickej republiky č. 64/1984 Zb. o poskytovaní dočasného ubytovania v súkromí so súhlasom národného výboru.
§ 6 odst. 2 písm. c) nariadenia vlády Českej socialistickej republiky č. 1/1988 Zb.§ 6 odst. 2 písm. c) nariadenia vlády Slovenskej socialistickej republiky č. 2/1988 Zb.
§ 231 Občianskeho zákonníka.
Zoznam položiek a skupín výrobkov, pri ktorých sa vypočítava daň rozdielom medzi maloobchodnou cenou, prípadne zníženou o obchodnú zrážku alebo odbytovú prirážku, a veľkoobchodnou cenou, uvedený v Sadzobníku dane z obratu III. časť odd. B., vydávanom Federálnym ministerstvom financií.
Napr. cenník VC-MC 17/9/89, vodárenstvo a kanalizácia.
Zákon Českej národnej rady č. 134/1973 Zb. v úplnom znení č. 23/1989 Zb.Zákon Slovenskej národnej rady č. 135/1973 Zb. v úplnom znení č. 27/1989 Zb.Zákon Českej národnej rady č. 127/1981 Zb. v úplnom znení č. 142/1988 Zb.Zákon Slovenskej Národnej rady č. 130/1981 Zb. v úplnom znení č. 158/1988 Zb.Zákon Českej národnej rady č. 64/1986 Zb. o Českej obchodnej inšpekcii.Zákon Slovenskej národnej rady č. 71/1986 Zb. o Slovenskej obchodnej inšpekcii.
§ 1 Rozsah platnosti a účel
DRUHÁ ČASŤ PODMIENKY UPLATŇOVANIA A USMERŇOVANIA ZMLUVNÝCH CIEN PRI VÝROBKOCH A VÝKONOCH DODÁVANÝCH ORGANIZÁCIAMI
§ 7 Kontrola zmluvných cien
§ 8 Postup pri zmenách zoznamu
TRETIA ČASŤ PODMIENKY UPLATŇOVANIA ZMLUVNÝCH CIEN PRI VÝROBKOCH A VÝKONOCH DODÁVANÝCH OBČANMI
§ 11 Ceny výrobkov, na ktorých predaj nie je potrebné povolenie
§ 12 Ceny výrobkov a výkonov dodávaných občanmi na základe povolenia
§ 13 Kontrola cien
Číslo: 35/1990 Zb.
Názov: Vyhláška Federálneho cenového úradu, Ministerstva financií, cien a miezd Českej socialistickej republiky a Ministerstva financií, cien a miezd Slovenskej socialistickej republiky o zmluvných cenách
Dátum schválenia: 01.02.1990
Dátum vyhlásenia: 13.02.1990
Dátum účinnosti od: 15.05.1990
Nachádza sa v čiastke: 9/1990
2. 15.02.1990 - 14.05.1990
3. 15.05.1990 - 08.07.1990 170/1990 Zb.
4. 09.07.1990 - 31.12.1990 276/1990 Zb.